****

**ΚΥΠΡΙΑΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΞΩΤΕΡΙΚΩΝ**

**ΠΟΛΙΤΙΚΗ ΔΙΕΥΘΥΝΣΗ**

**ΤΜΗΜΑ ΠΟΛΥΜΕΡΩΝ ΣΧΕΣΕΩΝ ΚΑΙ ΔΙΕΘΝΩΝ ΟΡΓΑΝΙΣΜΩΝ**

**Αρ. Φακ:** 04.02.004.001.003.010

**Τηλ.:** 22 651264

**Τηλεομοιότυπο:** 22 661881

**Ηλεκτρ. Διεύθυνση:** [dchristodoulou@mfa.gov.cy](mailto:dchristodoulou@mfa.gov.cy)

**Συνημμένα:** 10 σελίδες

20 Ιουλίου 2017

**→ Πίνακας Αποδεκτών (ως συνημμένο Παράρτημα I)**

**Θέμα: Περιοριστικά μέτρα ΕΕ κατά της Συρίας**

**1.** Πληροφορείστε ότι το Συμβούλιο της ΕΕ υιοθέτησε στις 17 Ιουλίου 2017 τις εξής νομικές πράξεις που έχουν ως αντικείμενο την επιβολή περιοριστικών μέτρων κατά της Συρίας, αντίγραφα των οποίων επισυνάπτονται:

***(α)*** Εκτελεστική Απόφαση (ΚΕΠΠΑ) 2017/1341 του Συμβουλίου της 17ης Ιουλίου 2017 για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας.

***(β)*** Εκτελεστικός Κανονισμός (ΕΕ) 2017/1327 του Συμβουλίου της 17ης Ιουλίου 2017 για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία.

**2.** Δημοσιεύτηκαν στην Επίσημη Εφημερίδα της ΕΕ στις 18 Ιουλίου 2017 και τέθηκαν σε άμεση ισχύ. Δύναται να ανευρεθούν ηλεκτρονικά και στους κάτωθι συνδέσμους:

[**http://eur-lex.europa.eu/legal-content/EL/TXT/PDF/?uri=CELEX:32017D1341&from=EN**](http://eur-lex.europa.eu/legal-content/EL/TXT/PDF/?uri=CELEX:32017D1341&from=EN)

[**http://eur-lex.europa.eu/legal-content/EL/TXT/PDF/?uri=CELEX:32017R1327&from=EN**](http://eur-lex.europa.eu/legal-content/EL/TXT/PDF/?uri=CELEX:32017R1327&from=EN)

**3.** Διά των προαναφερόμενων νομικών πράξεων της ΕΕ, έχουν προστεθεί στον κατάλογο προσώπων και οντοτήτων που υπόκεινται σε περιοριστικά μέτρα, δεκαέξι (16) πρόσωπα, συμπεριλαμβανομένων στρατιωτικών και επιστημόνων που εργοδοτούνται στο Συριακό Κέντρο Επιστημονικών Μελετών και Ερευνών (Syrian Scientific Studies and Research Centre).

**4.** Υπενθυμίζεται ότι το εν λόγω καθεστώς κυρώσεων αφορά, μεταξύ άλλων, στην επιβολή ταξιδιωτικών περιορισμών, στη δέσμευση κεφαλαίων και οικονομικών πόρων, σε περιορισμούς, μεταξύ άλλων, σε εξαγωγές και εισαγωγές όπλων και συναφούς υλικού και εξοπλισμού που μπορούν να χρησιμοποιηθούν για εσωτερική καταστολή, στη χρηματοδότηση ορισμένων επιχειρήσεων, σε έργα υποδομών, στη χρηματοδοτική βοήθειας για το εμπόριο, στο χρηματοπιστωτικό τομέα, στον τομέα μεταφορών.

**5.** Παράκληση για τις δέουσες ενέργειες καθόσον αφορά στους τομείς αρμοδιότητάς σας, και σχετικής ενημέρωσης του Υπουργείου Εξωτερικών, όπου αυτό κρίνεται σκόπιμο.

Δήμητρα Χριστοδούλου

Για Γενικό Διευθυντή

**ΠΑΡΑΡΤΗΜΑ Ι – ΠΙΝΑΚΑΣ Αποδεκτών**

- Γενικό Εισαγγελέα της Δημοκρατίας

(*Προϊστάμενη ΜΟΚΑΣ, Προϊστάμενη Τομέα Δικαίου ΕΕ*)

- Διοικητή Κεντρικής Τράπεζας της Κύπρου

- ΓΔ Υπουργείου Οικονομικών

(*Δ/ντή Τμήματος Τελωνείων, Διευθύντρια Υπηρεσίας Ελέγχου Ασφαλιστικών Εταιρειών, Δ/ντή Τμήματος Χρηματοδότησης και Επενδύσεων, Δ/ντή Τμήματος Φορολογίας*)

- ΓΔ Υπουργείου Εσωτερικών

(*Δ/ντή Τμήματος Κτηματολογίου και Χωρομετρίας, Δ/ντή Τμήματος Αρχείου Πληθυσμού και Μετανάστευσης*)

- ΓΔ Υπουργείου Άμυνας

- ΓΔ Υπουργείου Δικαιοσύνης και Δημόσιας Τάξης

- ΓΔ Υπουργείου Μεταφορών, Επικοινωνιών και Έργων

(*Δ/ντή Τμήματος Εμπορικής Ναυτιλίας, Δ/ντή Πολιτικής Αεροπορίας*)

- ΓΔ Υπουργείου Ενέργειας, Εμπορίου, Βιομηχανίας και Τουρισμού

(*Έφορο Εταιρειών και Επίσημο Παραλήπτη, Διευθύντρια Υπηρεσίας Εμπορίου, Δ/ντή Υπηρεσίας Ενέργειας, Προϊστάμενο Κλάδου Αδειών Εισαγωγών / Εξαγωγών*)

- ΓΔ Υπουργείου Γεωργίας, Αγροτικής Ανάπτυξης και Περιβάλλοντος

- ΓΔ Υπουργείου Εργασίας, Πρόνοιας και Κοινωνικών Ασφαλίσεων

- ΓΔ Υπουργείου Υγείας

- ΓΔ Υπουργείου Παιδείας και Πολιτισμού

- Αρχηγό Αστυνομίας (*ΔΕΕ & ΔΑΣ*)

- Διοικητή ΚΥΠ

- ΓΔ Αρχής Λιμένων Κύπρου

- Πρόεδρο Επιτροπής Κεφαλαιαγοράς Κύπρου

- EUROGATE CONTAINER TERMINAL LIMASSOL LTD (Αρ. Φαξ: 25 577434)

- DP WORLD LIMASSOL LTD (Αρ. Φαξ: 25 661314)

- P & O MARITIME CYPRUS LTD (Email: [jim.maitland@pomaritime.com](mailto:jim.maitland@pomaritime.com))

**Κοινοποίηση (*για ενημέρωση*):**

- Πρόεδρο Παγκύπριου Δικηγορικού Συλλόγου

- Πρόεδρο Συνδέσμου Εγκεκριμένων Λογιστών

- Πρόεδρο Κυπριακού Οργανισμού Προσέλκυσης Επενδύσεων (CIPA)

- Πρόεδρο Εμπορικού και Βιομηχανικού Επιμελητηρίου

- Πρόεδρο Συνδέσμου Ασφαλιστικών Εταιρειών Κύπρου

- Γενικό Διευθυντή Ομοσπονδίας Εργοδοτών και Βιομηχάνων

- Πρέσβη Βηρυτό

- Διευθυντή Δ’, Διευθυντή ΣΤ’